Lav et referat af nedenstående tekst:

Tekst:
Lastbilerne ruller afsted efter hinanden med korte mellemrum. Byggepladsen bugner af bunker med store sorte rør. Det emmer af travlhed. Og det er også lige nøjagtigt, hvad der er. For mens energikrisen sætter en stopper for manges drømme, så er det langt fra samme scenarie for fjernvarmeaktøren Logstor. I øjeblikket sender de omkring 70 lastbiler læsset med fjernvarmerør ud til nye kunder. -	Vi har historisk travlt, siger Christian Schrøder, der er regionsdirektør for Kingspan Logstor. Endnu mere travlhed Men den nordjyske fjernvarmevirksomhed skal forbedre sig på at løbe endnu stærkere. Tidligere i dag præsenterede regeringen en ny vinterhjælpepakke , hvor der blandt andet bliver afsat penge til at hjælpe folk med at udskifte gasfyret med fjernvarme. Selvom det umiddelbart lyder lovende, så vækker nyheden alligevel bekymring hos Christian Schrøder. -	Det er en kamp mod tiden. Det tager år at etablere nye fjernvarmenet, og lige nu hamstrer danskerne som aldrig før, siger han og fortsætter: -	Vi kan risikere at potentielle fjernvarmeområder bliver udhulet af folks individuelle løsninger. Christian Schrøder mener derfor, at der skal mere drastiske midler i brug, hvis de energibesparende fjernvarmeplaner skal gennemføres. -	Det kræver nogle redskaber. Det kan være en fjernvarmepulje, der er fyldt helt op, men også en politisk prioritering af anlægsprojekter, siger regionsdirektøren.

Referat:
Selvom der nu er travlt i den nordjyske virksomhed, så er firmaet bange for på sigt at blive udfordret af andre varmekilder.